Diari Oficial de la Generalitat Valenciana


Sumari del DOGV 9801, del 04-03-2024 (2024/1783)

Extracte de la Resolució de 20 de febrer de 2024, de la Conselleria de Sanitat, per la qual es convoquen subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, a la Comunitat Valenciana, per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1783


Data del document
:   20-02-2024

Organisme emissor
:   Conselleria de Sanitat

Tipus de document
:   Extracte

Anàlisi jurídica

Extracte de la Resolució de 20 de febrer de 2024, de la Conselleria de Sanitat, per la qual es convoquen subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, a la Comunitat Valenciana, per a l'exercici 2024. [2024/1783]  
BDNS(Identif.):745980  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/745980)  
  
Primer. Beneficiàries  
Les associacions sense ànim de lucre de persones usuàries, associacions sense ànim de lucre de familiars, les organitzacions no governamentals i entitats sense ànim de lucre, legalment constituïdes, que desenvolupen programes orientats a la inclusió social i la seua participació en la comunitat de les persones adultes amb problemes de salut mental greu que desenvolupen la seua activitat en l'àmbit de la Comunitat Valenciana.  
  
Segon. Finalitat  
Aquesta resolució té per objecte convocar, en règim de concurrència competitiva, subvencions per al finançament de programes d'actuació en l'àmbit de la Comunitat Valenciana destinades a associacions sense ànim de lucre de persones usuàries, associacions sense ànim de lucre de familiars, les organitzacions no governamentals i entitats sense ànim de lucre, legalment constituïdes que desenvolupen programes orientats a la inclusió social i la seua participació en la comunitat de les persones adultes amb problemes de salut mental greu, a desenvolupar durant l'any 2024 en l'àmbit territorial de la Comunitat Valenciana.  
  
Tercer. Bases reguladores  
Ordre 4/2017, de 6 de juny, de la Conselleria de Sanitat Universal i Salut Pública (DOGV 8060, 12.06.2017) i posterior modificació en l'Ordre 2/2018, de 7 de maig, de la Conselleria de Sanitat Universal i Salut Pública (DOGV 8295, 15.05.2018), per la qual s'aproven les bases reguladores que han de regir la concessió de les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana.  
  
  
Quart. Import  
La present convocatòria de subvencions es finançarà amb càrrec als pressupostos de la Generalitat per al 2024, secció G0110, servici G011002, línia S0150, amb crèdit màxim d'un milió quatre-cents cinquanta mil euros (1.450.000,00 euros).  
  
  
Cinqué. Termini de presentació de les sol·licituds  
Termini de presentació de les sol·licituds serà de quinze dies a partir del dia següent a la publicació de la resolució de la convocatòria en el Diari Oficial de la Generalitat Valenciana.  
  
València, 20 de febrer de 2024. El conseller de Sanitat: Marciano Gómez Gómez.